CELEX: 62016FN0034
Language: el
Date: 2016-07-07 00:00:00
Title: Υπόθεση F-34/16: Προσφυγή της 7ης Ιουλίου 2016 — ZZ κατά Κοινοβουλίου

5.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/35
            
         Προσφυγή της 7ης Ιουλίου 2016 — ZZ κατά Κοινοβουλίου
   (Υπόθεση F-34/16)
   (2016/C 326/60)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: ZZ (εκπρόσωπος: C. Bernard-Glanz, δικηγόρος)
   
      Καθού: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Ακύρωση των αποφάσεων για την ανάκτηση των ποσών τα οποία η προσφεύγουσα έλαβε αχρεωστήτως ως σχολικό επίδομα και ως επίδομα συντηρούμενου τέκνου και των αποφάσεων περί παύσεως των δικαιωμάτων της σε ορισμένα επιδόματα.
   
      Αιτήματα
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τη νέα απόφαση ανακτήσεως «η οποία έχει εξάλλου εισπραχθεί»·
            
         
               —
            
            
               να ακυρώσει την απόφαση ανακτήσεως «περί παύσεως των δικαιωμάτων», καθόσον προβλέπει την παύση του δικαιώματος της προσφεύγουσας στο σχολικό επίδομα για τους XX και YY την 1η Ιουλίου 2015, αντί της 1ης Οκτωβρίου 2015, και καθόσον προβλέπει την παύση του δικαιώματός της στο οικογενειακό επίδομα την 1η Αυγούστου 2015, αντί της 1ης Οκτωβρίου 2015·
            
         
               —
            
            
               να ακυρώσει, εφόσον απαιτείται, την απόφαση περί απορρίψεως της διοικητικής ενστάσεως·
            
         
               —
            
            
               να υποχρεώσει το καθού να καταβάλει στην προσφεύγουσα τους τόκους υπερημερίας επί των ποσών που παρανόμως παρακρατήθηκαν ή ανακτήθηκαν, υπολογιζόμενους με επιτόκιο που καθορίζει η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως, προσαυξημένο κατά δύο μονάδες, αρχής γενομένης, για κάθε ποσό, από την ημερομηνία κατά την οποία το αντίστοιχο ποσό έπρεπε να της καταβληθεί·
            
         
               —
            
            
               να καταδικάσει το καθού στα δικαστικά έξοδα.